นางวริสรา ลีแก้วปลั่ง ผู้ประสานงานเครือข่ายองค์กรชุมชน จ.สุรินทร์ เปิดเผยว่า เครื่อข่ายองค์กรชุมชน จ.สุรินทร์ และเครือข่ายภาคี จะจัดเวทีสาธารณะเรื่อง การพิทักษ์สิทธิชุมชนเพื่อการพึ่งตนเองของคนสุรินทร์ ในวันอาทิตย์ที่ 8 ก.พ.นี้ ที่เวทีข้างสระน้ำวัดชุมพล อ.เมืองสุรินทร์ พร้อมได้จัดกระบวนการเรียนรู้ และเสวนาเรื่อง สถานการณ์ไข้หวัดนก กระทบต่อประชาชนอย่างไร ใครได้ใครเสีย ให้คนสุรินทร์ได้รับทราบถึงข้อมูลข่าวสารในเชิงวิเคราะห์ ซึ่งจะได้หาทิศทางแนวทางเพื่อปกป้องพิทักษ์สิทธิชุมชนในการประกอบอาชีพทางการเกษตรของเกษตรกรชาวสุรินทร์โดยจะมีหลวงตาแชพเนจร นายเวียงชัย สรีวิวัฒน์ สมาชิกสภาที่ปรึกษาเศรษฐกิจและสังคมแห่งชาติ ตัวแทนองค์กรชุมชนภาคการเกษตรและชมรมผู้สื่อข่าวหนังสือพิมพ์ จ.สุรินทร์ ร่วมเสวนา